Foto: Rianna, Anjelina Joli, Adel va boshqa mashhurlar qanday atirdan foydalanadi?

Dunyo bo‘ylab mashhurlikka erishgan ayollarning shaxsiy hayoti bilan bog‘liq ma’lumotlar ko‘pchilikka qiziq, hattoki qanday uyda yashashidan tortib qanaqa atirdan foydalanishi muxlislarning e’tibor markazida turadi. “Woman.ru” nashri ularning qanday atirdan foydalanishi haqida ma’lumotlarni taqdim etdi.
Viktoriya Bekhem 
Viktoriya Bekhem sifatli va yaxshi narsani topganda undan bir umr foydalanish mumkinligini aytgan. U ko‘plab yillar davomida bir xil parhez, bir xil brend va bir xil parfyumeriya vositasidan foydalanadi. Xonanda mahalliy ishlab chiqarilgan narsalardan foydalanishni yaxshi ko‘radi. Viktoriya Britaniyadagi Jo Malone brendining xushbo‘y hidli Grapefruit Cologne atiridan 20 yildan beri foydalanadi.

Ushbu atir Ispaniya qirg‘oqlarida zich joylashgan greyfurt bog‘larining xushbo‘y hidini eslatadi. Yoqimli va tetiklantiruvchi hid atrofga tez tarqaladi. Parfyumeriyadan lavanda, kofur va yalpizning xushbo‘y hidi ham keladi. Bu hid yomg‘irdan keyin yanada ta’sirli iforni atrofga taratadi.

Naomi Kempbell 
Naomi Kempbell kiyinishi, bo‘yanishi va umuman tashqi ko‘rinishi bilan bog‘liq hamma narsaga juda ehtiyotkorlik bilan munosabatda bo‘ladi. Shuning uchun u eski, biroq hidi juda o‘tkir bo‘lgan atirni tanlaydi. Naomining so‘zlariga ko‘ra, bu tavsifga faqat bitta parfyumeriya mos keladi — Diorning Diorissimo. Diorissimo italyancha “bravissimo” so‘zidan kelib chiqqan bo‘lib “oliy” degan ma’noni anglatadi. Kempbell hidi bir kun turadigan atirlardan foydalanmaydi.

Diorissimo, Dior atiri
Diorissimo atiri xushbo‘y hidga ega bahoriy guldasta va suvning hidini eslatadi. Naomi aytganidek, Diorissimo cheksiz baxtning hididir.

Adel
Xonanda Adel ham Dior atiridan foydalanadi. Naomi Kempbelldan farqli o‘laroq, yulduz “Oppog‘oy” filmidagi zaharlangan olmadan ilhomlanib yaratilgan Poison liniyasining noyob hidga ega atiridan foydalanishni yaxshi ko‘radi. Xonanda muntazam ravishda Hypnotic yoki oddiygina Poison atiridan foydalanadi.

Hypnotic Poison bu tropik mevalarning hidini eslatuvchi atirlardan biri hisoblanadi. Atir Jasminning jozibali hidi va achchiq apelsin gulining nozikligi bilan uyg‘unlashib, yoqimli xushbo‘y hidni taratadi.

Rouzi Hantington-Uaytli
Rozi Hantington-Uaytli parfyumeriya mahsulotlarini tez-tez o‘zgartirib turadi. Jeyson Steytemning rafiqasi har kuni bir-biri bilan almashtirib turadigan turli xil xushbo‘y hidga ega 21 ta shishani saqlaydi. Rouzi ularning ichidan eng xo‘shbo‘y hidga ega — Le Labo kompaniyasi ishlab chiqargan Ylang 49 atirini yaxshi ko‘radi.

Ushbu atirdan Taiti orolidagi o‘simlikning hidi keladi. U bundan tashqari pachuli, eman moxi, vetiver, sandal daraxti va benzoinning kuchli hidlari aralashmasini eslatadi.

Anjelina Joli 
Ko‘pgina mashhurlar xushbo‘y hidga ega atirlarninng “yuzi”ga aylanadi biroq o‘zlari undan foydalanmaydi.  Anjelina Joli stereotipni buzdi: aktrisa o‘smirligidan buyon Mon Guerlain atiridan foydalanadi. Intervyularning birida Anjelina Jolining onasi atirning xushbo‘y hidini yaxshi ko‘rishini aytdi. Shundan keyin Guerlain jamoasi Jolini atirning “yuzi” bo‘lishga taklif qilgan va aktrisa bundan xursand bo‘lgan.

Atir lavandaning tetiklantiruvchi hidini eslatadi. Bu fransuz atirining hidi bilan to‘ldirilgan. Bundan tashqari atirdan iris va Hindistonda o‘sadigan jasminning hidi ham keladi. Tarkibida oq sandal daraxtining hidi va tropik vanilning ziravorli ifori bo‘lgan ushbu atir qimmatbaho atirlar turiga kiradi.

Rianna
Rianna Kilian brendining ashaddiy muxlislaridan biri. Xonanda ushbu brendning barcha xushbo‘y atirlarini yaxshi ko‘rishini bir necha bor aytgan. Rianna bu atirlar orasida Love by Killian atirini yoqtirishini ta’kidlagan.

Ushbu atirda bir necha xil gullarning kombinatsiyasi mavjud: yangi ochilgan jasmin va atirgulning xushbo‘y hidi bu qatorga kiradi. Bundan tashqari atirda marshmellouning kombinatsiyasi ham mavjud.